b"\n_START_ARTICLE_\nMohd Zaman Khan\n_START_SECTION_\nLatar belakang\n_START_PARAGRAPH_\nTan Sri Dato' Seri Mohd Zaman Hassan Rahim Khan lahir pada 21 Disember 1941 di Pasir Mas, Kelantan._NEWLINE_Dia mendapat pendidikan di Sekolah Menengah Kebangsaan Victoria (1959)._NEWLINE_Isterinya Puan Sri Datin Seri Rosnah bte Ahmad dan mereka dikurniakan 5 orang anak.\n_START_SECTION_\nKerjaya\n_START_PARAGRAPH_\nBeliau menyertai Pasukan Polis Diraja Malaysia sebagai Kadet ASP pada bulan Jun tahun 1962, kemudian menghadiri Kursus Khas Kepolisan di Amerika pada tahun 1969. _NEWLINE_Beliau pernah menjadi OCPD di Batu Gajah, Grik, Klang dan Georgetown (1964-1972). _NEWLINE_Seterusnya menjadi Ketua Trafik, IPK Wilayah Persekutuan KL (1972-1974), OCPD di Petaling Jaya (1974), Ketua CID di Selangor (1974-1977), Ketua Polis Negeri Sembilan (1977-1979), Ketua Polis Pulau Pinang (1979-1984) lalu menjadi Ketua Polis Kuala Lumpur (1984-Julai 1987) dan timbalannya ketika itu adalah SAC (B) Dato' Ahmad Tajuddin Bin Shahabudin._NEWLINE_Seterusnya, beliau telah dinaikkan pangkat sebagai Pengarah Keselamatan Dalaman dan Ketenteraman Awam di Ibu Pejabat Polis (Ogos 1987-1989) dan ditukarkan sebagai Pengarah Bahagian Jabatan Penyiasatan Jenayah di Ibu Pejabat Polis Bukit Aman (1989-1994) dan jawatannya yang terakhir dalam pasukan keselamatan adalah sebagai Ketua Pengarah Jabatan Penjara (1994-1997).\n_START_SECTION_\nPolis Diraja Malaysia\n_START_PARAGRAPH_\nOperasi Lalang dilancarkan oleh polis Malaysia pada 27 Oktober 1987 bagi menangkap 106 ahli politik dan aktivis sosial yang cuba mengeruhkan suasana politik di Malaysia. Ketika itu, Dato' Zaman Khan selaku Pengarah Keselamatan Dalam Negeri mahu perhimpunan UMNO yang lebih besar dibatalkan.Pada siaran waktu pagi, Dato' Zaman Khan mengumumkan di radio RTM tentang Prebet Adam dari Kem Tentera Ulu Kinta mengamuk di Jalan Chow Kit, Kuala Lumpur._NEWLINE_Pada Ogos 1988, beliau menjadi Pengarah Jabatan Siasatan Jenayah dan menyiasat kes Pita video Lucah Vijandran   iaitu melibatkan  Timbalan Speaker Dewan Rakyat, D.P Vinjandran._NEWLINE_Beliau turut terlibat dalam operasi menyelamat mangsa Tragedi Highland Towers._NEWLINE_Ketika itu kondominium di Taman Hillview, Ulu Klang, Selangor rebah menyembam bumi pada 11 Disember 1993.\n_START_SECTION_\nJabatan Penjara Malaysia\n_START_PARAGRAPH_\nApabila kekosongan berlaku di Jabatan Penjara Malaysia pada 1994, Zaman Khan dilantik sebagai Ketua Pengarahnya. Selepasnya itu beliau diganti oleh Dato' Omar bin Mohamed Dan.\n_START_SECTION_\nPersatuan\n_START_PARAGRAPH_\nBeliau menjadi AJK Persatuan Bolasepak Malaysia (FAM).\n_START_SECTION_\nAnugerah\n_START_PARAGRAPH_\nAntara pingat dan anugerah yang diterimanya ialah PSM, SPSK, PSD, SPMS, DSAP, DSNS, DSPN, AMP, BSK, KMN, PJK."